Styremøte 20.08.13

Saksliste:

Sak 2/2013: Orienteringssak: Drift: regnskap og revisjon

Sak 4/2013: Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 5/2013: Referatsak: Medlemsfordeler

Sak 6/2013: Medlemsverving.

Sak 7/2013: Referatsak: Kvinnenettverk.

Sak 8/2013: Referatsak: Markedsavdeling.

Sak 9/2013: Referatsak: Grasrotandelen.

Sak 10/2013: Referatsak: Forskningsfinansiering

Sak 11/2013: Orienteringssak: Møte i Fredrikstad 29. august

Sak 12/2013: Orienteringssak: Arrangement i Oslo 28. sept.

Sak 13/2013: Orienteringssak: Andre aktiviteter under planlegging

Sak 14/2013: Orienteringssak: Webside; kontakt med ny tilbyder

Sak 15/2013: Informasjon til allmennheten, hva skal prioriteres, diskusjon.

Sak 16/2013: Godkjenning av utgiftsrefusjoner til Ranveig

Sak 17/2013: Hvordan tilnærme seg landets mest kjente blærekreftpasient, HM Kong Harald?

Sak 18/2013: Eventuelt

Referat styremøte 20.08.13

Tilstede: Eivind Synnes, Hans Jokstad, Nils Nerdalen, Ranveig Røtterud

Referatsaker:

**Sak 2/2013: Drift: Regnskap og revisjon.**

På grunn av tilskuddet fra HDIR er foreningen regnskaps- og revisjonspliktig uavhengig av medlemstall. Det er hensiktsmessig med et regnskapskontor nær Ranveig, mens revisjonsfirmaet kan ligge hvor som helst. Det er avtalt møte med ARF Roger Toftner, Maura, den 26. for tilbud om regnskaptjenester. Nils følger opp med kontakt med revisjonsfirma i Sigdal.

**Sak 4/2013: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.**

Utsatt pga arbeidsmengden

**Sak 5 2013: Medlemsfordeler.**

Brev er sendt til blærekreftberørte som er i nettverket men som ikke har meldt seg inn. Saken avsluttes.

**Sak 6.2013: Medlemsverving.**

Saken utsettes.

**Sak 7/2013: Kvinnenettverk.**

Wenche Skjæggestad har sagt seg villig til å forsøke og opprette et kvinnenettverk.

**Sak 8/2013: Markedsavdeling.**

Roar Warloff har sagt seg villig til å bidra med det han kan innen markedsføring.

**Sak 9/2013: Grasrotandelen .**

For å kunne knytte seg til Grasrotandelen må foreningen ha lokale eller regionale underavdelinger som har eget organisasjonsnummer. Det vil ta en stund før foreningen har ressurser til dette. Saken avsluttes nå og tas opp igjen når det blir aktuelt.

**Sak 10/2013: Forskningsfinanisering.**

Saken utsettes.

**Sak 11/2013. Møtet i Fredrikstad den 29.08.**

Lokale, foredragsholdere, promotering, streaming etc. er i rute, det jobbes med å få til et opplegg i Tromsø med mottak av direkteoverføringen dit. Det kan komme presse på møtet i forbindelse med en pasientsak, og denne saken ble kort referert for styret. Saken avsluttes.

**Sak 12/2013. Arrangementet i Oslo 28. sept.**

Det opprinnelige forslaget til et arrangement til 300 000 forkastes, men saken har tatt en ny vending. Vi har fått med oss en enorm personressurs: Geir Granneman. Han har erfaring fra mange tilsvarende ararngementer og kampanjer. Han har fått tak i Cosmopolite for en veldig rimelig penge, mange artister er på plass, det jobbes med foredragsholdere og promotering. Vi kommer til å bruke sosiale media (FB), det skal lages filmsnutter med artistene, flyers, T-skjorter, og det jobbes med presse og streaming. Om tre dager skal det være ressursgruppemøte i Oslo, da kommer flere ting på plass.

**Sak 13/2013. Andre aktiviteter under planlegging**:

* Uformelt treff på Hvam i Nes lørdag 24. aug.
* Møte i Bergen 11. sept., tema «Blærekreft, sykdommen ingen snakker om», med professor og formidlingsprisvinner Ole Didrik Lærum som foredragsholder i tillegg til urolog Thomas Davidsson og stipendiat Jorunn Litlekalsøy.
* Møte i Kristiansand 12. sept., tema «Menn, kreft og kommunikasjon», foredragsholder sosiolog Marianne Inez Lien. Det blir også snart et uformelt treff i Drammen, vi har blitt invitert til å presentere foreningen på et kurs for blærekreftpasienterved UNN i Tromsø, og det planlegges flere uformelle treff utover høsten. Saken avsluttes.

**Sak 14/2013.** **Webside**

Vi har via private forbindelser fått kontakt med et firma på Hamar, Vangen & Plotz, for oppsett av webside etter at flere IT-kyndige hadde vurdert tilbudet fra RamsaltLab som svakt i strukturen og i overkant kostnadskrevende. Oppsettet av siden vår er nå i oppstartfasen, Ranveig skal på arbeidsmøte på Hamar på torsdag (22.). Øvre grense på honoraret er satt til 50 000. Websida bygges rundt Den gule bloggen, hvilket gjør ting enklere i forhold til oppdateringer og annet. Vi tar sikte på å lansere websida den 28. september. Ranveig følger opp saken. Saken avsluttes.

**Sak 15/2013. Informasjon til allmennheten, hva skal prioriteres?**

Saken ble drøftet. Det var enighet om at foreningens eksistens må gjøres kjent gjennom logoprofilering og annet, at vi ønsker kontakt med flere blærekreftberørte og av vi vil ha flere medlemmer. Jfr. sak 6.  
Vedtak: Foreningens eksistens og medlemsverving prioriteres. Saken avsluttes.

**Sak 16/2013.** **Godkjenning av utgiftsrefusjoner til Ranveig Røtterud**

Ingen krav om refusjoner ble lagt frem, men hvilke og hvordan ble kort diskutert. Saken avsluttes.

**Sak 17/2013. Hvordan tilnærme seg landets mest kjente blærekreftpasient, HM Kong Harald?**

HM er Kreftforeningens høye beskytter, men burde av personlige grunner være interessert i kontakt med oss. Hans personvern og krav til privatliv må ivaretas på beste måte.  
Vedtak: Foreningen tilbyr HM kong Harald et gavemedlemsskap hvor han selv kan definere sin tilknytning og eventuelle profilering og aktivitet i foreningen.

**Sak 18/2013. Eventuelt**

Ingen saker ble tatt opp. (Saken slettes og saksnummeret frigis.)

Maura, 25.08 2013,

Ranveig Røtterud,  
referent